**ΕΝΟΤΗΤΑ 12**

**ΕΘΝΙΚΕΣ ΓΙΟΡΤΕΣ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Εθνικές γιορτές**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να αναγνωρίζουν τη γραπτή µορφή του ονόµατός τους.
* Να κατανοούν βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, ζώα κτλ.)

Δείκτες επάρκειας: * Εθνικές γιορτές (σημαία, η Ελλάδα, Κύπρος άσπρο, γαλάζιο, πορτοκαλί, περιστέρι, ελιά)
* [Τι χρώματα έχει η σημαία της Ελλάδας;] γαλάζιο και άσπρο.
* [Τι χρώματα έχει η σημαία της Κύπρου;] άσπρο, πορτοκαλί

Επαναφερόμενη γλώσσα: Χρώματα |
| **Εισαγωγή (10’ διάρκεια):**Επαναφορά των ρουτινών της τάξης:- Χαιρετισμοί (Καλησπέρα), Τι κάνετε;**Τραγούδι:***«Ήρθα πάλι στο σχολείο,* *ήρθα πάλι στο σχολείο το ελληνικό παιδιά.**Ήρθα πάλι στο σχολείο, για να παίξω* *και να μάθω να μιλάω ελληνικά».*- Τι μέρα είναι σήμερα; - Ρουτίνα παρουσιολογίου | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΚάθονται κυκλικά στην ολομέλεια.***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν ανάλογα, με βάση τα μέτρα πρόληψης για το COVID-19 που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**Ε |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):** Η/Ο εκπαιδευτικός προβάλλει ένα βίντεο με σκηνές από μαθητική παρέλαση στην Ελλάδα/Κύπρο ή, αν δεν υπάρχει υπολογιστής, μία έντυπη φωτογραφία από μαθητική παρέλαση. Εξηγεί στα παιδιά ότι η παρέλαση γίνεται επειδή γιορτάζει η Ελλάδα. Στη συνέχεια, δείχνει στα παιδιά πού είναι η Ελλάδα σε ένα χάρτη της Ευρώπης, πόσο κοντά είναι από την Κύπρο και πόσο μακριά από το Ηνωμένο Βασίλειο. | * Βίντεο από μαθητική παρέλαση <https://www.youtube.com/watch?v=tY0mpQECbLQ>
* Χάρτης Ευρώπης
* Φωτογραφία από μαθητική παρέλαση

Οι μαθητές κάθονται κυκλικά και εργάζονται στην ολομέλεια. |  | Ε/Α |
| **Δραστηριότητα 1 (15’ λεπτά):** Η/Ο εκπαιδευτικός παρουσιάζει ένα περιστέρι (puppet), το οποίο κρατάει τη σημαία της Ελλάδας. Το περιστέρι εξηγεί με απλά λόγια για ποιο λόγο γιορτάζει η Ελλάδα: «Η Ελλάδα πριν από πολλά χρόνια ελευθερώθηκε από τους Τούρκους. Αυτό γιορτάζουμε κάθε χρόνο στις 25 Μαρτίου». Λέει ξανά με έμφαση: «Γιορτάζει η Ελλάδα» και ζητά από τα παιδιά να επαναλάβουν τη φράση. Στη συνέχεια παροτρύνει τα παιδιά να ρωτήσουν το περιστέρι «Τι είναι;» αυτό που κρατά δείχνοντας τη σημαία της Ελλάδας. Τα παιδιά κάνουν την ερώτηση και το περιστέρι απαντά «Είναι η σημαία της Ελλάδας». Στη συνέχεια οι ρόλοι αντιστρέφονται και το περιστέρι ρωτά τα παιδιά *τι είναι* και αυτά απαντούν. Ακολούθως το περιστέρι ρωτάει «Τι χρώματα έχει η σημαία της Ελλάδας;». Τα παιδιά αναμένεται να απαντήσουν *μπλε και άσπρο*, αφού ήδη διδάχθηκαν τα χρώματα. | * περιστέρι (puppet)
* σημαία της Ελλάδας

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το νέο λεξιλόγιο και αν θυμούνται το λεξιλόγιο που έμαθαν για τη 1 Οκτωβρίου και στην ενότητα χρώματα (σημαία, άσπρο, περιστέρι, μπλε). | Ε |
| **Δραστηριότητα 2 (15’ λεπτά):** Η/Ο εκπαιδευτικός λέει στα παιδιά ότι μαζί με την Ελλάδα γιορτάζει και η Παναγία. Στη συνέχεια δείχνει στα παιδιά μια εικόνα του Ευαγγελισμού της Παναγίας. Εξηγεί με απλά λόγια ότι ο άγγελος έφερε στην Παναγία τη χαρμόσυνη είδηση ότι θα γεννήσει τον Χριστό. Η/Ο εκπαιδευτικός λέει ξανά τις λέξεις «Παναγία» και «άγγελος», ενώ παράλληλα δείχνει την εικόνα και ζητά από τα παιδιά να τις επαναλαμβάνουν κάθε φορά με διαφορετική ένταση φωνής. Πιο συγκεκριμένα, όταν ο/η εκπαιδευτικός θα σηκώνει ψηλά το χέρι οι μαθητές θα λένε τις λέξεις δυνατά, όταν θα το έχει στον ώμο, θα χρησιμοποιούν κανονική ένταση φωνής και όταν θα το χαμηλώνει θα τα λένε ψιθυριστά. | * Εικόνα του Ευαγγελισμού της Παναγίας

Οι μαθητές εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το νέο λεξιλόγιο. | Ε/Α |
| **Δραστηριότητα 3 (10’ λεπτά):** Η/Ο εκπαιδευτικός παρουσιάζει ξανά το περιστέρι (puppet), το οποίο κρατάει τη σημαία της Κύπρου αυτή τη φορά. Το περιστέρι αναφέρει στα παιδιά ότι αυτές τις μέρες γιορτάζει κι η Κύπρος, την 1 Απριλίου. Λέει με έμφαση: «Γιορτάζει η Κύπρος» και ζητά από τα παιδιά να επαναλάβουν τη φράση. Στη συνέχεια, παροτρύνει τα παιδιά να ρωτήσουν το περιστέρι «Τι είναι;» αυτό που κρατά δείχνοντας τη σημαία της Κύπρου. Τα παιδιά κάνουν την ερώτηση και το περιστέρι απαντά «Είναι η σημαία της Κύπρου». Οι ρόλοι αντιστρέφονται και το περιστέρι ρωτά τα παιδιά *τι είναι* και αυτά απαντούν. Ακολούθως το περιστέρι ρωτάει «Τι χρώματα έχει η σημαία της Κύπρου;». Τα παιδιά αναμένεται να απαντήσουν *πορτοκαλί, άσπρο και πράσινο*, αφού ήδη διδάχθηκαν τα χρώματα.Μετά η/ο εκπαιδευτικός δείχνει στα παιδιά τον χάρτη της Κύπρου και τα παροτρύνει να τον συγκρίνουν με τη σημαία. Αναμένεται να διαπιστώσουν ότι η σημαία έχει το σχήμα της χώρας. | * περιστέρι (puppet)
* σημαία της Κύπρου
* χάρτης της Κύπρου

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές αναγνωρίζουν ηχητικά το νέο λεξιλόγιο. | Ε |
| **Δραστηριότητα 4 (15’ λεπτά):**Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «καθρέφτης». Στο παιχνίδι αυτό η/ο εκπαιδευτικός λέει μια λέξη από το βασικό λεξιλόγιο δείχνοντας παράλληλα την αντίστοιχη εικόνα. Οι μαθητές θα πρέπει να επαναλαμβάνουν τη λέξη με τον ίδιο τρόπο και ίδιες κινήσεις/ύφος που χρησιμοποιεί η/ο εκπαιδευτικός. Ακολούθως, καλούνται οι μαθητές να επαναλάβουν το παιχνίδι σε ζευγάρια.  | * Κάρτες με το νέο λεξιλόγιο

Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να προφέρουν το νέο λεξιλόγιο. | Ε |
| **Δραστηριότητα 5 (15’ λεπτά):**Η/Ο εκπαιδευτικός παρουσιάζει στους μαθητές το βασικό λεξιλόγιο και καλεί τα παιδιά να ονομάσουν τις λέξεις. Ο/Η εκπαιδευτικός προσθέτει κάθε φορά μια καρτέλα και τα παιδιά πρέπει να λένε όλες τις λέξεις από την αρχή (τρενάκι λέξεων). Στο τέλος, αφού τις προσθέσει όλες, θα ξεκινήσει να τις αφαιρεί μία-μία και οι μαθητές θα πρέπει να αναφέρουν ποια καρτέλα εξαφανίζεται. | * Κάρτες με το νέο λεξιλόγιο

Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο κι αν μπορούν να το προφέρουν σωστά. | Ε |
| **Δραστηριότητα 6 (20’ λεπτά):** Η/Ο εκπαιδευτικός λέει στα παιδιά πως θα φτιάξουν σημαίες της Ελλάδας και της Κύπρου και τους δίνει το αντίστοιχο template για κάθε σημαία. Στη συνέχεια η/ο εκπαιδευτικός κολλά τη σημαία του κάθε μαθητή σε ένα καλαμάκι/ξυλάκι/χάρτινο ιστό. Αν υπάρχει χρόνος δίνεται στα παιδιά και μια ασπρόμαυρη εικόνα με τον Ευαγγελισμό της Παναγίας. Η/Ο εκπαιδευτικός κάνει ερωτήσεις στα παιδιά δείχνοντας στην εικόνα: «Ποια είναι η Παναγία;/ ο άγγελος;». | - Φύλλα εργασίας με την ελληνική σημαία και τον Ευαγγελισμό της Παναγίας- χρωματιστά μολύβια- καλαμάκια/ξυλάκια/χάρτινοι ιστοί- κόλλαΟι μαθητές εργάζονται ατομικά. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο και αν μπορούν να το προφέρουν σωστά. | Ε |
| **Ολοκλήρωση –Αναστοχασμός-Κλείσιμο (10’):** Η/Ο εκπαιδευτικός λέει στα παιδιά ότι θα κάνουν μια μικρή παρέλαση κρατώντας τις σημαίες τους για να τιμήσουν τις εθνικές γιορτές που έμαθαν στο σημερινό μάθημα. Ζητά από τα παιδιά να σχηματίσουν σειρές και να κάνουν τον βηματισμό παρέλασης ενώ παράλληλα ακούγεται ηχητικό με εμβατήριο. Τέλος, ο/η εκπαιδευτικός αποχαιρετά τα παιδιά τραγουδώντας τη ρίμα της ρουτίνας: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!» | * Ηχητικό με εμβατήριο

<https://www.youtube.com/watch?v=Ng7pu9NYBIY>Οι μαθητές σχηματίζουν σειρές και κινούνται στον χώρο με βηματισμό παρέλασης.* Η ρουτίνα κλεισίματος ακολουθεί τον ρυθμό του ακόλουθου τραγουδιού:

<https://www.youtube.com/watch?v=iwwtUU47NrE> | Η/Ο εκπαιδευτικός ελέγχει εάν οι μαθητές μπορούν να προφέρουν σωστά το νέο λεξιλόγιο. | Ε |

\* Η γλώσσα που χρησιμοποιείται στην τάξη εξαρτάται από το επίπεδο των μαθητών.

\*\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.